google/wiki40b huggingface dataset:
Hasselmunkefly

Utseende

Et middelsstort (vingespenn 32 – 36 mm), gråbrunt nattfly. Hannen har smalt fjærformede antenner. Forkroppen (thorax) er grå med mørkere strek, bakkroppen med oppstående, grå hår. Forvingen er mer eller mindre lyst gråbrun, midtfeltet mørkere. Nyremerket er lite og mørkt. Langs ytterkanten går det en ganske uregelmessig tannet, grå bølgelinje. Bakvingen er lyst brungrå. Larven er ganske tett hårete og ligner larvene til gruppen børstespinnere (Lymantriidae). Den er mer eller mindre brunlig med lange, oppstående, lyse hår, bakerst med to knipper av lange, mørke hår.

Levevis

Den lever i løv- og blandingsskoger der larvene utvikler seg på løvtrær, særlig hassel og bjørk, i juli – september. Larven spinner seg inn i en løs kokong og forvandler seg til en puppe før den overvintrer. De voksne sommerfuglene flyr i mai – juni, av og til med en delvis, andre generasjon om høsten.

Utbredelse

Hasselmunkeflyet er utbredt i Europa og det nordlige Asia østover til Bajkalsjøen. I Norge er den nokså vanlig i Sør-Norge. og er funnet nord til Nord-Trøndelag.
Spiramiopsis comma

Utseende

En liten (vingespenn ca. 50 millimeter), lysgrå uglespinner, den minste og lyseste arten i familien (dersom den i det hele tatt hører til her). Forvingen er lysgrå med en mørk flekk i spissen og et mørkt felt ved roten, utenfor dette et brunt bånd som har en mørk, C-formet flekk. Bakvingene er gulgrå med to grå tverrbånd.

Utbredelse

Arten er utbredt i Sør-Afrika.
Lina Svegsjö

Idrettskarriere

Svegsjö deltok i De internasjonale øylekene 2007 på Rhodos, der hun kom på 18.-plass indviduelt. Gotland kom her på andreplass i lagkonkurransen. I De internasjonale øylekene 2009 deltok hun bare i lagkonkurransen, der Gotland fikk bronse. 
Hun kom på delt niendeplass i De internasjonale øylekene 2011, og Gotland kom på andreplass i lagkonkurransen. De internasjonale øylekene 2013 ble arrangert på Bermuda, og Svegsjö kom her på 23.-plass individuelt. Hun fikk også bronse i lagkonkurransen. 
Hun deltok ikke i øylekene i 2015, men i De internasjonale øylekene 2017 kom hun på tiendeplass i kvinneklassen individuelt. Gotland vant lagkonkurransen dette året.
Deutsche Biographie

Deutsche Biographie (DB) er et biografisk oppslagsverk som er fritt tilgjengelig i form av en online database. Tidsrommet som dekkes strekker seg fra middelalder til nåtid.
DB ble grunnlagt i 2001 som et digitalt register for Allgemeine Deutsche Biographie (ADB) og Neue Deutsche Biographie (NDB). Målsetningen er å gi allmennheten tilgang til en strukturert leksikal ekspertkunnskap med informasjon om personligheter tilhørende det tyskspråklige kulturområdet. Fra 2010 har databasen blitt utvidet med sentrale historisk-biografiske informasjonssystemer for det tyskspråklige området, og omfatter etter relanseringen i desember 2014 rundt 268 000 oppføringer.
NM i roing 2016

NM i roing 2016 ble arrangert på Tunevannet i Sarpsborg Rostadion 24.-25. september 2016. 
Kongepokalvinnere ble Horten Roklubb (dobbeltsculler med Olaf Tufte og Kjetil Borch) og Bergens Roklub (singlesculler lettvekt med Maia Emilie Lund).
Guri Kunna videregående skole

Historie

Hitra vgs hadde i 1977 to klasser, en innen studieretning for handels og kontorfag og en innen allmenne fag. Handels og kontorfag fikk da undervisning i herredsstyresalen, mens allmenfaglig ble plassert i andre etasje i bakeriet Hitrabakst. Fra 1980 fikk skolen eget bygg vis-à-vis barne- og ungdomsskolen. Skolebygget ble oppusset og utvidet i perioden 2008–2010. 
Frøya videregående skole fikk nye lokaler i 2014.
Fra skoleåret 2016-2017 ble skolene slått sammen. Den nye skolen beholdt skolestedene både på Hitra og Frøya.
Edna (Texas)

Edna er administrativt sete i Jackson County i Texas. Byen har fått sitt navn etter Joseph Telfeners datter. Telfener anla en jernbane gjennom området. Etter 2010 års folketelling hadde Edna da 5 499 innvånere.
Revolutionary Tango (the Slavery Dance)

Revolutionary Tango (the Slavery Dance) er et musikkalbum med Rifu, utgitt i 2001. Dette er bandets debutalbum.
Gi clutch

Gi clutch er et musikkalbum av Vassendgutane, utgitt i 2002.
Norsk Betongforening

Norsk Betongforening er en interesseorganisasjon innen byggebransjen etablert i 1955. Pr. 31. mai 2010 hadde foreningen 902 medlemmer. Foreningen arrangerer seminarer og kurs, samt gir ut egne publikasjoner. I tillegg deler den ut arkitekturprisen Betongtavlen.
Når lysene tennes der hjemme

Teksten

1. Hver gang skumringen stille seg senker
mine tanker til hjemmet da går,
og jeg smiler skjønt hjertet det gråter,
for mot kvelden jeg hjemlengsel får.
Hver gang lysene tennes der hjemme,
i min tanke jeg atter er der.
Aldri kan hjemmets lys jeg vel glemme,
thi de minner om den jeg har kjær. 
2. Jeg er gammel og sitter og drømmer 

om min barndom som fort rant forbi. 

Og skjønt årene går, enn jeg gjemmer 

på en lavmælt og tyst melodi. 

Og når lysene tennes der hjemme, 

i min drøm er jeg atter så nær. 

Hjemmets lys kan jeg aldri mer glemme, 

thi det minner om den jeg har kjær.
Takahiro Futagawa

Japans herrelandslag

Takahiro Futagawa spilte én landskamp for Japans herrelandslag.
Seier i mørket

Handling

Judith Trahearne (Bette Davis) er en ung og livsglad kvinne. Men hun får stadig hodepine, og etter hvert svekkes synet. Legen Frederick Steele (George Brent) forteller henne at hun har hjernesvulst. Etter en operasjon forsvinner alle symptomene, men ingen forteller henne at det bare er en utsettelse og at hun vil dø innen seks måneder. Judith og legen blir forelsket og gifter seg med hverandre. Når det kommer for en dag at hun er i ferd med å dø, blir hun deprimert og begynner å drikke alkohol. Til slutt bestemmer hun seg for å tilbringe sine siste dager med de hun elsker.
Crossidius

Utseende

Middelsstore (9-18 millimeter), avlange, halvmatte, fint hårete, røde og svarte trebukker, sjeldnere helt svarte eller gulbrune. Antennene er noe kortere enn kroppslengden. Pronotum har rundede sider. Dekkvingene er jevnbrede, røde, gjerne med en stor, svart flekk i midten bak. Beina er nokså tynne og middels lange.

Utbredelse

Arten er utbredt i USA og det nordlige Mexico.
Norsk overlegeforening

Norsk overlegeforening er en norsk fagforening for overleger, og en av de største organisasjonene som er tilsluttet Den norske legeforening. Den har en parallell i Yngre legers forening som hovedsakelig organiserer assistentleger/leger i spesialisering. Foreningen ble grunnlagt 15. februar 1961 og dens første leder var Johan Haffner, som senere ble president for Den norske lægeforening. Den utgir tidsskriftet Overlegen.
Chalastinus

Utseende

Middelsstore, brokete fargede trebukker. Kroppen er påfallende kort og bred. Antennene er lengre enn kroppen, leddene litt utvidete i spissen.

Utbredelse

Slekten er utbredt i det nordlige Sør-Amerika (Fransk Guyana, Surinam, Brasil og Ecuador).
Ole Georg Evensen

Utmerkelser

Evensen mottok Krigsmedaljen samt flere britiske og russiske medaljer for sin innsats under andre verdenskrig.
Petropavlovsk kullkraftverk

Petropavlovsk kullkraftverk er et kullkraftverk i Kasakhstan. Det har en installert produksjonskapasitet på 3790 MW, fordelt på 7 omtrent like store blokker / turbiner. Operatør er Access Energo Co. 
Anlegget ble bygget ut i årene omkring 1961–1969. Brenselkilden er bitumenøst kull.
Fylkesvei 4020

Fylkesvei 4020 går mellom Øydneskleiv i Audnedal og Abelset i Marnardal. Veien er 6,2 km lang.
Frem til 2019 hadde veien betegnelsen Fylkesvei 504.
Giovanni Baglione

Liv og verk

Baglione var elev av maleren Francesco Morelli og malte i begynnelsen manieristisk.
Hans fremste verk var fresker i Cappella Borghese i basilikaen Santa Maria Maggiore, bestilt av pave Paulus V. For Santa Maria dell'Orto i Trastevere malte han fresker med scener fra jomfru Marias liv. I denne kirken man man også beskue maleriet av den hellige Sebastian. Et utmerket eksempel på Bagliones virtuositet er «Nattverden» i kirken San Nicola in Carcere i nærheten av Marcellusteateret.
Baglione publiserte i 1642 Le vite de' pittori, scultori ed architetti, en kunsthistorie om den samtidige romerske kunsten. Selv om Baglione i dette verket viste en fiendtlig innstilling til Caravaggio, hadde hans egen kunst omkring 1600 fått en ytterlig likhet med Caravaggios, særlig når det gjaldt chiaroscuro.
Hønefoss Sparebank

Hønefoss Sparebank ligger på Søndre torv i Hønefoss og kan føre sin historie tilbake til den 30. mars i 1851. Banken er i dag en del av Terra-Gruppen.
Bankens opprinnelse stammer fra etableringen av en «Laaneindretning» som kom i stand etter initiativ fra hattemaker Knutsen og Hønefoss Arbeiderforening i 1851. Hensikten var et ønske om at det skulle opprettes en låneinnretning for å hjelpe fattige og arbeiderklassen med gunstige lån. Låneinnretning ble den direkte forløperen til Hønefoss Sparebank, som ble offisielt etablert den 1. mai 1876.
Hønefoss Sparebank ble offisielt godkjent av departementet som bank den 24. november 1876. Banken hadde et grunnfond på 253 speciedaler og en forvaltningskapital på 2 500 spd. Ved årsslutt var forvaltningskapitalen økt til 12 000 spd. Fram til banken flyttet inn i sine nåværende lokaler ved Søndre torv 3 i 1915 holdt den til flere steder i byen. I 1914 besluttet banken seg for å bygge ved torvet, og nybygget ble tegnet av arkitekt Sverre Knudsen og sto ferdig året etter. Til å begynne med var det i tillegg til bank også postkontor i første etasje i det nye bankbygget, mens det var kontorer i andre og leiligheter i tredje. I 1962 åpnet banken en filial på Nordre torv, som fortsatt er i drift. I juni 1988 etablerte banken et eget eiendomsselskap – Hønefoss Eiendom AS, som holder til i bankens lokaler på Nordre torv. I 1996 fikk banken et nytt tilbygg på baksiden av gården.
I forbindelse med bankens 100-årsjubileum i 1976 ga banken skulpturen «Oppgangssaga» av Knut Steen i gave til Ringerike kommune.
Kassenkanalen

Kassenkanalen er en 200 meter lang kanal som forbinder Isefjærfjorden og Kvanneidfjorden (Blindleia) i Lillesand kommune. Kanalen har en minimumsdybde på 1,5 meter, og fri seilingshøyde under veibroa er 6 meter.
Kanalen følger traséen til en gammel bygdevei og ble gravd og sprengt ut midt på 1990-tallet. Den ble åpnet av daværende miljøvernminister Thorbjørn Berntsen i 1995.
På høyre side, rett før broa, er det en statue av et troll, kalt Kassetassen. Han er kjent gjennom bøkene til Gabriel Scott.
Psolos fuligo

Utseende

En middelsstor (vingespenn ca. 40 millimeter), slank, ensfarget brunsvart (i alle fall på oversiden) smyger.

Levevis

Larvene lever på palmer.

Utbredelse

Arten er vidt utbredt i Sørøst-Asia, fra det sørlige India til Sulawesi.
Hadong kraftverk

Hadong kraftverk er et varmekraftverk i Hadong i provinsen Sør-Gyeongsang i Sør-Korea. Det har en installert produksjonskapasitet på 3000 MW fordelt på 6 like store blokker / turbiner. Årsproduksjonen er 21,8 TWh kraft. Brenseltypen er kull. Operatør er Korean Southern Power Co. Utbyggingen skjedde omkring 1997–2001.
Daqingfeltet

Daqingkomplekset (forenklet kinesisk: 大庆油田; tradisjonell kinesisk: 大慶油田; pinyin: Dàqìng Yóutián), tidligere kjent som Taching,) er det største oljefeltet i Folkerepublikken Kina, og ligger mellom elvene Songhua og Nenjiang i provinsen Heilongjiang.
Det ble oppdaget i 1959, og fat (pr 2004) produsert over ti milliarder fat (1,6 km³) olje siden 1960. Daqing inneholdt opprinnelig 16 milliarder fat (2,5 km³) eller 2,2 mia tonn; de gjenværende produserbare reserver utgjør ca. 3,6 mia fat (572.000,000 m³) eller 500 mill tonn. Nåværende produksjon er på ca. én mill fat (160.000 m³) daglig, noe som gjør det til det fjerde mest produktive oljefelt i verden. 
Daqing Oilfield Company Limited, med hovedkvarter i Daqing, er operatør på feltet.
August Mortensen

Nordisk Trykkeritidende og Norsk Trykkerimuseum

‎
Mortensen var i en årrekke redaktør av Nordisk Trykkeritidende, hvor han bl.a. – fra 1898 og i mer enn ti år videre – fortløpende publiserte i manuskript en bredt anlagt norsk boktrykkerhistorisk artikkelserie kalt Bogtrykkerkunstens repræsentanter i Norge.
I anledning Kristiania Boktrykkerforenings 50-årsjubileum i 1909 kom ideen opp om å opprette et Norsk Trykkerimuseum. Mortensen var blant initiativtakerne og blant dem som undertegnet innbydelsen. Da Bogtrykkerforeningen ga sin tilslutning til planen ble Mortensen valgt til sekretær. Han oppfordret også kollegene gjennom Nordisk Trykkeritidende til å bidra. Alt ved utgangen av 1910 omfattet samlingen av trykkerimaskiner og diverse typografiverktøy mer enn 400 gjenstander, men da det ikke var mulig å oppdrive egnede lokaler ble alle eiendelene i 1916 lagret på Norsk Folkemuseum, inntil Norsk Boktrykkermuseum i 1927 fikk en egen utstilling på Folkemuseet.
Katavi nasjonalpark

Dyrelivet

Dyrelivet] omfatter store flokker villdyr, spesielt bøfler og elefanter, samt langs Katumaelven, krokodilleer og  flodhester.  Enkelte kilder oppgir et stort mangfold i parkens fauna. men det er også rapportert om redusert villdyrbestand på grunn av ulovlig jakt, noe som trolig forekommer da parken, i motsetning til andre tanzanianske parker har lite besøkende og det knapt forekommer organiserte turer,

Besøkende

Besøkstallet i parken er noe usikkert, men det er ekstremt lavt i forhold til andre parker, anslagsvis mindre enn 1 000 i året.
Det er kun tre permanente turistleire i parken, hver med en kapasitet på et dusin gjester. 
Det er neppe praktisk mulig å ta seg frem til parken på individuell basis og besøk til parken blir helst arrangert av turoperatører som flyr gjestene inn med småfly som kan lande på en gresslette, Ikuu airstrip nær parken. Denne flystripen har minimalt med fasiliteter. noen fat med bensin som gjør det mulig å etterfylle drivstoff.  Det er en ca. timers flyvning fra Dar-es-Salaam eller Arusha. Landverts transport med firehjulstrekkere over veiløst terreng må regnes i dager – ikke timer.
Sandwich Bay

Sandwich Bay, eller Sandwichbukta, er ei lang bukt mellom Ramsgate og Deal på østkysten av Kent i England. Kystområdet består av sandflater, marskland og sanddyner. Sandflatene er kjent som Sandwich Flats, og strekker seg om lag 8 km langs kysten. Sanddynesystemet her er særlig representative for sin form og kystmiljøet er av meget stor økologisk betydning.
Bukta er del av naturområdet «Sandwich og Hacklinge sted av særlig vitenskapelig interesse», som blant annet omfatter Sandwich Bays fugleobservatorium og Monk's Wall naturreservat, og er en del av National Trust-området «de hvite klippene ved Dover».
Strendene i Sandwich Bay består hovedsakelig av grus og mudder, og er flere steder er forholdsvis bratte. I nordenden av stranda er Sandwich Bay skilt fra den tidligere øya Isle of Thanet av elveestuaret til Stour hvor man finner Pegwell Bay naturreservat og marskland.
Stefan IX

Bakgrunn

Han var sønn av hertug Gotzelo I av Nedre Lothringen, som igjen var sønn av grev Gottfried av Verdun og Mathilde av Sachsen. Han ble erkediakon i St. Lambert i Liège, men ble så kalt til Roma av pave Leo IX i 1050 og betrodd viktige oppgaver.
Han var kansler for den romerske kirke og senere kardinal, som kardinaldiakon av Santa Maria in Domnica. For en tid var han pavelig legat i Konstantinopel, og var med pave Leo IX i dennes ulykksalige felttog mot normannerne. For en periode ble han tvunget i landsflyktighet under keiser Henrik II.
Ved begynnelsen av det store skisma var han abbed i Montecassino.

Pave

Han valgte navnet Stefan etter den hellige pave Stefan I, hvis liturgiske minnedag var den 2. august, samme dagen han selv ble valgt til pave. 
I sitt korte pontifikat fortsatte han sin tidligere mentor Leo IXs arbeid for kirkelige reformer, som sølibatet og forbudet mot simoni. Han forsøkte også å få sin bror valgt til tysk-romersk keiser, men ble rammet av sykdom, som han bare delvis og midlertidig kom seg etter. Han planla også et felttog mot normannerne for å f¨å fordrevet dem it av Italia.
Han døde i Firenze, og ble gravlagt i byens domkirke Santa Reparata, som senere ble overbygd av den nåværende domkirke Santa Maria del Fiore.
På dødsleiet hadde han bestemt at man ikke måtte innlede det påfølgende pavevalg innen Hildebrand (senere pave Gregor VII) var rukket å komme tilbake fra sin reise til Tyskland.
Pave Stefan IX ble etterfulgt av Nikolas II.
Åsulv

Etymologi

Åsulv har opprinnelse i norrøne ÁsulfR, som er dannet av áss, «gud», og ulfr, «ulv».
Jean Chardin

Bakgrunn

Hans foreldre var hugenotter (protestanter): Jean Chardin, juveler på Place Dauphine i Paris og medeier i Det franske ostindiske kompani, og hans hustru Jenny Ghiselin.

Reiser, karriere

Etter å ha lært seg juvelerfaget og innhentet grundige kunnskaper ble han som 21-åring sendt av sin far i 1664 til Østen for å kjøpe diamanter. Han dro sammen med  M. Raisin, en kjøpmann fra Lyon, via Konstantinopel, Svartehavet (og Kaffa på Krim) og Kolchis og Armenia til Persia. 
I Isfahan ble han tatt godt i mot av shah Abbas II, som viste ham stor gunst. Han gav ham i oppdrag å lage et smykkestykke. Etter at sjah Abbas II døde i 1666, ble Chardin øyenvitne til kroningen av hans sønn shah Safi II, som senere utnevnte ham til hoffjuveler og edelsteinsforhandler. Under sitt opphold i Persia kunne Chardin to ganger reise til ruinene av Persepolis, og foretok også en reise til Surat i India. 
I 1670 kom han tilbake til Frankrike, men en stor samling av stor geografisk og oldtidsinteresse. Han offentliggjorde i 1671 en beretning om kroningsfestlighetene han hadde opplevet i Persia. I Paris så han seg imidlertid stadig mer presset av forfølgelser, ettersom han var hugenott. Dette foranlediget ham til å legge ut på en ny Asia-reise.
Han reiste under store viderverdigheter gjennom Kaukasus tilbake til Persia. Underveis ble han ranet av mingrelianere for alt han hadde, med unntak av to små knytter som inneholdt verdier verdt 6000 pund. Han ankom Isfahan i 1673. Der ble han i fire år. Han var med på hoffet i all dets virke, og foretok mange reiser rundt om i riket. Slik kom han seg på kryss og tvers fra Kaspihavet til Persiagulfen og til elven Indus. Han fikk også besøkt en rekke indiske byer. Han la seg opp en betydelig formue.
Han var i Østen til 1677, da han via Kapp det gode håp, igjen med store samlinger, returnerte til sitt hjemland. Dette måtte han imidlertid igjen forlate på grunn av forfølgelsene mot protestantene. Han dro til London med sin hustru Esther de Lardinière Peigne, datter av en rådsherre i Rouen. I 1683 ble han sendt av kong Karl II av England til Nederlandene som engelsk minister og representant for Det britiske ostindiske kompani.
Han nedskrev Journal du voyage du chevalier Chardin en Perse et aux Indes orientales par la mer Noire et par la Colchide, som utkom i London og Amsterdam 1686-1711, med illustrasjoner etter tegninger av en særskilt medført tegner, Guillaume-Joseph Grelot. Dette ofte gjenopptrykte verk gav sin forfatter berømmelse og var lenge et standardverk for kunnskapen om Persia og andre orientalske velder.
Chardin ble på forslag av Christopher Wren i 1682 valgt til medlem (Fellow) i Royal Society, men han ble ekskludert fra selskapet igjen den 22. juli 1685, fordi han ikke hadde betalt sitt bidrag.
Han døde 26. januar 1713 i Turnham Green i Middlesex, nær London. Han ble begravet ved Chiswick Church i Middlesex. Et gravmonument til Chardin finnes i Westminster Abbey, med inskripsjonen Sir John Chardin — nomen sibi fecit eundo («Han gjorde seg et navn ved å reise»).
Wrong Turn 4: Bloody Beginnings

Sammendrag

I 1974, ved et lite sanatorium i Glensville. Vest-Virginia, viser Dr. Brendan Ryan (Arne MacPherson) en lokal psykiater ved navn Dr. Ann Marie McQuaid (Kristen Harris) rundt ved det psykiatriske sykehuset. Han viser henne tre deformerte pasienter kjent som The Hillicker Brothers (The Hillickers) bestående av Three Finger, Saw Tooth og One Eye, som ikke kan føle noen fysisk smerte. Når Dr. Ryan og Dr. McQuaid går videre, griper en av de psykiatriske pasientene en hårspenne fra Dr. McQuaids hår uten at legene legger merke til det. Pasienten gir hårspennen til Saw Tooth. De bruker hårspennen til å dirke opp låsen, og de stikker av fra sine celler.
De slipper løs alle de andre pasientene, og tar livet av alle vaktene og legene - inkludert McQuaid og Ryan. 29 år senere i 2003, er ni universitetsstudenter: Kenia, Jenna, Vincent, Bridget, Sara, Claire, Kyle, Daniel og Lauren på vei til sin venn Porter sin hytte på fjellet. Men de kjører seg vekk i en snøstorm og blir tvunget til å søke ly i Glensville Sanatorium. Hvor de overlevende kannibalene (The Hillickers) fremdeles bor. Tenåringene utforsker bygningen, og bestemmer seg for å vente til snøstormen roer seg. Lauren husker noen gamle historier om stedet og Hillickers-brødrene, men vennene hennes tror ikke på henne.
De legger seg for å sove, men Vincent - som sliter med søvnløshet – ser seg litt rundt. Han finner liket av Porter, og blir myrdet av Saw Tooth. Dagen etter raser snøstormen videre. De ser at Vincent mangler, og leter etter ham. Jenna blir vitne til at Hillickers deler opp Porters kropp, og hun advarer de andre. De finner Porters avkuttede hode, og Claire blir tatt til fange. Sara, Daniel og Kyle går til kjelleren, hvor de finner et arsenal av kniver og våpen. Hillickers fanger Daniel. De andre hører skrikene hans og prøver å redde ham. Men de kommer for sent, og han blir spist levende.
Sara ødelegger et vindu, og graver en tunnel gjennom snøen. De unnslipper, men Jenna blir drept av Saw Tooth. De prøver å komme seg unna, og Hillickers-brødrene jager etter dem på snøscooter. Jentene løper i hver sin retning, og One Eye dreper Bridget. Når dagen gryr, har Lauren frosset i hjel i snøstormen. Kenia blir oppdaget av One Eye. Sara kommer og redder henne, og de kjører sin vei på snøscooter. Men de kjører rett inn i piggtråd, og begge blir drept. Three Finger plukker med seg begge hodene deres, og kjører sin vei sammen med Saw Tooth og One Eye.
Sannhetsserum

Sannhetsserum er et narkotikum som veldig ofte består av etanol, skopolamin og temazepam, samt flere barbiturate legemidler som blant annet tiopental. Formålet med serumet er å bedøve en person slik at han eller hun gir informasjon som den normalt ikke ville gitt fra seg.
Juvelerernes Skræk

Handling

En forbryter herjer dobbelt så fryktelig i byen, fordi han ikke legger igjen spor etter seg noe sted, som kan gi politiet hentydning angående identitet, utseende eller oppholdssted. Han har begått en rekke forbrytelser, men politiet står på stedet hvil. Ved hver forbrytelse har han etterlatt seg en merkelig hilsen: Et avtrykk av en skjeletthånd. I erkjennelse av å stå maktesløs overfor denne motstanderen henvendte politiet seg til den berømte privatdetektiven Tom Atkins.
«Skelethaanden» er en inder. Han har nettopp kommet til byen. Under navnet John Vermiel bor han i et palé i én av byens mest høyvelbårne kvarter. På baksiden har Vermiel innrettet en hemmelig utgang, slik at han denne veien kan slippe til og fra sitt tilfluktssted. Da Vermiel får kjennskap til at privatdetektiven er tilkalt legger han en plan. Han greier å fange ham i en utspekulert felle. Da detektiven lå bundet i kjelleren - under Vermiels palé - overhørte han at Vermiel skulle holde et møte på et gammelt teglverk.
Detektiven kler seg ut som vagabond og skjuler seg under taksperrene. Han overhører at Vermiel planlegger å plyndre én av de største juvelererforretning i byen. Inderen oppdager nå «vagabonden» uten å gjennomskue hans forkledning. Likevel føler han seg ikke sikker og ber et par av sine håndlangere om å holde øye med ham. Detektiven lager et opptrinn og ankommer i politidrosje til stasjonen. Der fjerner han forkledningen og meddeler om Vermiels mål.
Vermiel blir satt i politiets varetekt. Gleden varer ikke lenge, for en halv time etter at han har blitt innelukket i cellen, klarer han å flykte.